
ARVAMUS
Tööhõive- ja sotsiaalkomisjon palub eelarvekontrollikomisjonil kui vastutaval komisjonil lisada oma resolutsiooni ettepanekusse järgmise:
<RepeatBlock-Dec>
–	võttes arvesse kontrollikoja aastaaruannet eelarveaasta 2023 eelarve täitmise kohta koos institutsioonide vastustega[footnoteRef:1] ja kontrollikoja eriaruandeid, [1:  	ELT C, C/.../..., ..., ELI: ... / Euroopa Liidu Teatajas seni avaldamata.] 

1.	väljendab rahulolu selle üle, et Euroopa Kontrollikoda jõudis järeldusele, et liidu 2023. aasta konsolideeritud raamatupidamise aastaaruanne kajastab selle kuupäeva seisuga liidu finantsseisundit kõigis olulistes aspektides õiglaselt;
2.	tuletab meelde, kui oluline on jälgida ELi rahaliste vahendite kasutamist, et tagada ELi finantshuvide kaitse; kutsub komisjoni üles kasutama täielikult ära olemasolevaid vahendeid, et tegeleda ELi väärtuste ja õigusriigi põhimõtte tõsise rikkumise ilmse ohuga;
3.	tuletab meelde, et alamrubriigi 2a „Majanduslik, sotsiaalne ja territoriaalne ühtekuuluvus“ raames tehtavates kulutustes keskendutakse erinevuste vähendamisele ELi liikmesriikide ja piirkondade vahel; rõhutab ELi ühtekuuluvuspoliitika tähtsust Euroopa sotsiaalõiguste samba ja selle tegevuskava ning seonduvate peamiste eesmärkide rakendamise toetamisel, andes olulise panuse ELi tööhõive-, sotsiaal-, haridus- ja oskustega seotud poliitikasse, sealhulgas kõnealuste valdkondade struktuurireformidesse;
4.	tuletab meelde, kui oluline on ESF+, mille eesmärk on saavutada kõrge tööhõive, õiglane sotsiaalkaitse, kvalifitseeritud ja vastupanuvõimeline tööjõud ning kaasav/sidus ühiskond, mis on vaesuse kaotamisel keskse tähtsusega; märgib, et sellele tuleb ka eelolevatel aastatel tagada oma eesmärkide ja sihtide saavutamiseks ELi, riiklike ja piirkondlike institutsioonide rahaline ja poliitiline toetus; rõhutab, kui oluline on ESF+ rahastatud tegevuste rakendamisse aktiivselt kaasata piirkondlikud osalejad, eelkõige kohapeal töötavad kodanikuühiskonna organisatsioonid ja sotsiaalpartnerid;
5.	väljendab heameelt selle üle, et 9. mail 2023 käivitati Euroopa oskusteaasta, mille eesmärk on suurendada liidu ettevõtjate, eelkõige väikeste ja keskmise suurusega ettevõtjate (VKEd) konkurentsivõimet ning aidata kaasa kvaliteetsete töökohtade loomisele, et kasutada sotsiaalselt õiglasel, kaasaval ja ausal viisil ära rohe- ja digipöörde kogu potentsiaali;
6.	tunneb murest selle pärast, et täitmata kulukohustuste kogusumma oli 2023. aasta lõpuks enneolematult suur, st 543 miljardit eurot, mis on peamiselt tingitud jagatud eelarve täitmise raames hallatavate rahaliste vahendite ja taasterahastu „NextGenerationEU“ (NGEU) vahendite ulatuslikumast kulukohustustega sidumisest, kuid võtab teadmiseks, et täitmata kulukohustuste kogusumma peaks aastatel 2024–2026 vähenema;
7.	märgib murelikult, et kontrollikoja hinnangul oli mitmeaastase finantsraamistiku rubriigi 2 „Ühtekuuluvus, vastupanuvõime ja väärtused“ veamäär 2023. aastal 9,3 %, samas kui 2022. aastal oli see 6,4 %; rõhutab, et see on märkimisväärselt kõrgem kui eelmiste aastate niigi kõrged määrad, mistõttu esitas kontrollikoda eelarvekulude seaduslikkuse ja korrektsuse kohta vastupidise arvamuse; tunnistab, et enamikku selle valdkonna kulutustest peetakse suure riskiga kuludeks, kuna need põhinevad peamiselt kulude hüvitamisel ja nende suhtes kohaldatakse sageli keerulisi reegleid;
8.	nõuab kiireloomulisi meetmeid veamäära alandamiseks tulevikus, eriti rahastamisperioodil 2021–2027, ning võtab teadmiseks kontrollikoja tähelepaneku, et vahendite väljamaksmise keerukus mõjutab veariski; märgib siiski, et kontrollikoda tunnistab, et on mitu tegurit, mis avaldasid liikmesriikide haldusasutustele lisasurvet ja suurendasid ohtu, mis on seotud nende suutlikkusega tagada, et kulutused oleksid korrektsed ja kooskõlas usaldusväärse finantsjuhtimise põhimõtetega; tuletab meelde, et nende tegurite hulka kuuluvad märkimisväärses mahus täiendavate REACT‑EU vahendite kättesaadavaks tegemine ja ühtekuuluvuspoliitika rahastamiskõlblikkuse perioodi 2014–2020 lõppkuupäev (31. detsember 2023), mille tõttu kattuvad perioodi viimased aastad taaste- ja vastupidavusrahastu rahastamiskõlblikkuse perioodiga;
9.	tunneb muret selle pärast, et komisjoni prognooside kohaselt vabastatakse aastatel 2024–2027 ühtekuuluvuspoliitika fondide, sealhulgas Euroopa Sotsiaalfond+ puhul kulukohustusi 2,2 miljardi euro ulatuses, mis on 2022. aasta prognoosist viis korda suurem summa ja on peamiselt tingitud endiselt madalast kasutusmäärast; rõhutab, et komisjon peaks kindlaks tegema viisid, kuidas aidata liikmesriikidel parandada ELi vahendite kasutamist, järgides samal ajal usaldusväärse finantsjuhtimise põhimõtet;
10.	märgib, et kõrge inflatsioon (6,4 %) mõjutas jätkuvalt liidu eelarvet; hoiatab, et komisjoni inflatsiooniväljavaate kohaselt võib liidu eelarve 2025. aasta lõpuks kaotada ligikaudu 13 % oma ostujõust;
11.	tunnustab komisjoni edusamme sõimede töötajate institutsioonisiseseks muutmisel; nõuab pingutuste jätkamist, et tagada head töötingimused ja lepinguline stabiilsus;
12.	palub komisjonil täita võimalikult kiiresti kõik seni täitmata kontrollikoja soovitused.</RepeatBlock-Dec>

